الإدعاء
- على مدار أسبوع تم تداول فيديو لبنيامين نتنياهو خلال خطاب له في الكنيست الإسرائيلي.. وتم إضافة كلام للفيديو كأنه ترجمة للي بيقوله، لكن كل الكلام المكتوب غير صحيح تمامًا.
– النسخة الأصلية من الفيديو تاريخها 7 مارس 2016، وكانت من جلسة للكنيست الإسرائيلي.
– قصة الجلسة دي إن 40 من أعضاء الكنيست طلبوا تنظيم جلسة خاصة لاستجواب نتنياهو في ضوء التحقيقات معاه والاتهامات المتواصلة عن قضايا فساد هو متورط فيها.
– خلال الجلسة نتنياهو هاجم 3 أحزاب من المعارضة، هي “إسرائيل بيتنا، هناك مستقبل، وحزب المعسكر الصهيوني”. وكمان هاجم وزيرة الخارجية السابقة تسيبي ليفني.
– كمان طريقة نطقه للكلام غير متناسقة تمامًا مع الكلام المكتوب على الفيديو.
* أكد بحثنا تصريحات منسوبة للصحفي يحيى مطالقة، الخبير في الشؤون الإسرائيلية بوكالة الأنباء الأردنية الرسمية (بترا)، قال فيها إن الكلام المترجم غير صحيح، حسب ما نُشر على موقع مرصد مراقبة الإعلام الأردني (أكيد).
* واحنا بندور على أصل الفيديو لاحظنا إنه انتشر بشكل كبير من خلال حسابات وصفحات عربية تانية.